Protokoll

Sentralstyremøte

04/23

15. – 17. september 2023

**Tidspunkt:** 15.-17. september

**Sted:** Sporveisgata 10, Oslo

**Til stedet:**

Styreleder: Silje Solvang

Nestleder: Maren Gjærde Tryggestad

Styremedlemmer: Henning Knudsen, Silje Madelen Ingvaldsen, William Skauen

Vara: Knut Sørskår, Casper Rønning

Sekretariatet: Stephen Jørstad (daglig leder)

**Tidspunkt for møtet:**

Fredag: 18:10 – 06:00

Lørdag: 09:20 – 19:00

Søndag: 09:30 – 14:00

## Sak 069/23 Møtekonstituering

### Arbeidsutvalget foreslår:

* 1. Henning og Maren velges som ordstyrere
  2. Silje velges som referent

**Vedtak**: Henning Knudsen ble valgt som ordstyrer fredag og lørdag frem til lunsj, og Maren Gjærde Tryggestad ble valgt som ordstyrer lørdag etter lunsj og søndag. Silje Solvang ble valgt som referent.

### Godkjenning av Innkalling og saksliste

**Vedtak**: Sentralstyret godkjenner innkallingen og sakslisten uten bemerkninger.

## SAK 070/23 Styrekonstituering

Silje gjennomgår de ulike ansvarsoppgavene som må konstitueres i styret for perioden 2023/2024.

### Arbeidsutvalget

Arbeidsutvalget har ansvar for å behandle saker hvor et vedtak eller svar må gis raskt. Det kan kalles inn til møter i arbeidsutvalget på kort varsel, for å diskutere saker hvor det av ulike årsaker er mer hensiktsmessig enn å innkalle hele styret. Arbeidsutvalget har også ansvar for å lese over sakslista til sentralstyremøter før den sendes til resten av sentralstyret. Styret som helhet skal alltid ha innsikt i vedtak arbeidsutvalget har gjort. Arbeidsutvalget har myndighet til å ta økonomiske beslutninger opp til 50 000 kr.

**Vedtak:** Silje Solvang, Maren Gjærde Tryggestad og Henning Knudsen velges til å være representert i arbeidsutvalget.

### Økonomiansvarlig

Økonomiansvarlig har ansvar for å følge opp NBfU sin daglige økonomiske håndtering sammen med administrasjonen. Økonomiansvarlig har ansvar for å orientere sentralstyret om økonomien på styremøter, sette opp forslag til budsjett og orientere landsmøtet om budsjett og regnskap.

**Vedtak:** Silje Madelen Ingvaldsen velges som økonomiansvarlig.

### Regionkontakt

Styret evaluerte på hvordan det har fungert å ha en regionskontakt per region, framfor å ha en kontakt for alle regionene. Styret har fått en indikasjon fra regionene om at de trives svært godt med å ha en egen regionskontakt, og styret ønsker derfor å fortsette med denne praksisen.

**Vedtak**: Regionskontakt-fordelingen ble konstituert slik:

Region Øst: Maren Gjærde Tryggestad

Region Vest: William Skauen

Region Nord: Silje Madelen Ingvaldsen

Region Sør: Knut Sørskår

Region Hedopp: Casper Rønning

Region Midt: Henning Knudsen

### Kommunikasjonsansvarlig

Silje Solvang orienterer om ansvarsoppgavene til kommunikasjonsansvarlig. Kommunikasjonsansvarlig har ansvar for å følge opp NBfU sine sosiale medier. Dette innebærer posting av innlegg, svare på henvendelser og holde seg oppdatert på hva organisasjonene vi samarbeider med poster på sosiale medier. Kommunikasjonsansvarlig har også ansvar for å ta bilder på arrangementer, eller delegere denne oppgaven videre dersom kommunikasjonsansvarlig er tilstede. Kommunikasjonsansvarlig har ansvar for å sette seg godt inn i NBfU sin kommunikasjonsstrategi, samt gi en orientering på sentralstyremøter.

**Vedtak:** Maren Gjærde Tryggestad velges som kommunikasjonsansvarlig

## Sak 071/23 Representasjonsarbeid

Silje går gjennom de ulike utvalgene, rådene og annet arbeid vi er representert i. Styret gjør videre forventningsavklaringer på rollene i de ulike utvalgene og rådene.

### Blindeforbundets Landsmøte

Norges Blindeforbund avholder sitt landsmøte 21. – 24. september 2023.

NBfU har mulighet til å sende en representant til Landsmøtet.

Representanten på Blindeforbundets landsmøte er ansvarlig for å fronte NBfU sin politikk der det skulle passe i uttalelser, handlingsplan og prinsipprogram. NBfU representanten er også ansvarlig for å holde en hilsningstale på vegne av NBfU.

**Vedtak:** William Skauen representerer NBfU på Blindeforbundets landsmøte.

### Unge funksjonshemmedes Generalforsamling

Unge Funksjonshemmede avholder sin generalforsamling 4. – 5. november på Lillestrøm. Saker som prinsipprogram, arbeidsprogram og satser for honorar og kontigent skal opp til behandling i tillegg til årlige saker som budsjett og valg av nytt sentralstyre.

**Vedtak:** Silje Solvang, William Skauen og Henning Knudsen sendes som delegater og Casper Rønning sendes som observatør. Daglig leder, Stephen Jørstad deltar som ledsager. Stephen sender henvendelse til generalsekretæren til Unge funksjonshemmede om praksis rundt bestilling av reise. Silje Solvang tar ansvar for å sende alle sakspapirer til resten av sentralstyret.

### Landsstyret til Norges Blindeforbund

Styret velger representant og vara til Landsstyret til Norges Blindeforbund. Landsstyret møtes tre ganger i året, og har ansvar for å behandle budsjett, godkjenne regnskap og andre typiske organisatoriske saker. Det blir også gitt interessepolitiske orienteringer og NBfU representanten har ansvar for å orientere om NBfU sin aktivitet.

**Vedtak:** William Skauen velges som landsstyrerepresentant. Knut Sørskår, Maren Gjærde Tryggestad og Henning Knudsen velges som varaer.

### Faglig brukerråd syn, Statped

Silje Solvang orienterer om arbeidet i Statpeds faglig brukerråd syn. Brukerrådet har minst fire møter i året, hvor det er mulig å delta både fysisk og digitalt. Saker som blir tatt opp på møtene er elevkurs, spesialpedagogisk kompetanse i skolen, digitale læremidler og andre saker Statped ønsker vårt syn på.

**Vedtak:** Silje Madelen Ingvaldsen velges som representant og Silje Solvang velges som hennes vara.

### Ungdomsråd til Statped

Silje og Maren orienterer. Statpeds ungdomsråd er en arena der elever/studenter selv eller representanter for dem kan komme med innspill og synspunkt på relevante saker for statped. Det er møter cirka fire ganger i året, med et fysisk.

**Vedtak:** Casper Rønning og Silje Solvang velges som representant og vara for ungdomsrådet.

### Representant og vara til Norges Blindeforbunds foreldreutvalg

**Foreldreutvalget til Norges Blindeforbund har ansvar for å diskutere alle relevante saker som angår barn, ungdom og foreldrerollen. Utvalget møtes rundt fire ganger i året med mulighet for digital deltagelse.**

**Vedtak:** Silje Madelen Ingvaldsen velges som representant og Knut Sørskår velges som vara til Norges Blindeforbunds foreldreutvalg.

## SAK 072/23 Forventinger til styreperioden

Styret går gjennom forventninger til styreperioden. De diskuterte hva hver og enkelt styremedlem ønsker å fokusere ekstra på denne perioden, samt hva man ikke ønsker å ha så stort ansvar for. Sentralstyret er glade for at vi er så bredt representert, både via ulike interesseområder og hva vi ønsker å ha et ekstra fokus på denne styreperioden.

**Vedtak**: Styret tar saken til orientering

## SAK 073/23 Interne rutiner, frister og kommunikasjon for styrearbeidet

Silje orienterer. Styret benytter i hovedsak E-post og Watsapp til kommunikasjon innad i styret. E-post benyttes til større saker, som forslag til uttalelser, leserinnlegg og andre saker som kan være hensiktsmessig å bla tilbake til i ettertid. E-post skal sjekkes av alle styremedlemmer og varamedlemmer minst en gang om dagen, og e-poster skal om ikke annet er avtalt besvares innen 24 timer.

Whatsapp brukes til kortere orienteringer, spørsmål vi ikke har behov for å bla tilbake til i ettertid og annet spontant man ønsker å dele. Watsapp kan eksempelvis også bli brukt til å minne styret på en e-post man ønsker fort svar på. Dropbox brukes til fildeling. Styret tok en diskusjon på at det er viktig at arrangementkomiteene blir flinkere til å bruke Dropbox, slik at jobben blir lettere for kommende sentralstyrer.

Når man skriver e-post til styret, kan man med fordel bruke følgende forkortelser i emnefeltet:

TO = til orientering (trenger ikke svar)

Ønsker/krever svar = Ønsker svar på spørsmål innen 24 timer

Haster = ønsker svar så fort som mulig, og helst innen 5 timer.

**Vedtak:** Styret tar saken til orientering.

## SAK 074/23 Gjennomgang av styringsdokumenter

Sentralstyret får tilsendt styredokumentene med sakspapirene til første styremøte.

### Styreinstruks

Silje Solvang hadde følgende endringsforslag:

**Punkt 2.3.2**

Endre fra «Styret konstituerer en regionkontakt som er kontaktperson for regionene på organisatorisk og interessepolitisk plan» til «Styret konstituerer regionskontakt(er) som er kontaktperson(er) for regionene på organisatorisk og interessepolitisk plan».

**Punkt 2.3.3**

Endre fra «Den daglige håndtering innebærer å behandle fakturaer, refusjonskrav, honorarkrav, lønnsutbetalinger, pensjon, forsikringer, føring av regnskap, kontakt med regnskapskontroller og revisor, samt holde løpende oversikt over økonomien i NBfUs sentralledd og regioner» til «Den daglige håndtering innebærer å behandle fakturaer, refusjonskrav, honorarkrav, lønnsutbetalinger, pensjon, forsikringer, føring av regnskap, søke årlig driftstøtte med tilhørende rapportering, kontakt med regnskapskontroller og revisor, samt holde løpende oversikt over økonomien i NBfUs sentralledd og regioner»

**Punkt 2.4**

Endre fra «Hvis et styremedlem vil varsle om kritikkverdige forhold i NBfU kan styremedlemmet varsle til styreleder, som vil følge opp varselet videre. Hvis varselets art eller andre forhold gjør det vanskelig å varsle til styreleder kan varselet rettes til sentralstyret samlet» til «Hvis et styremedlem vil varsle om kritikkverdige forhold i NBfU kan styremedlemmet varsle til styreleder, som vil følge opp varselet videre. Hvis varselets art eller andre forhold gjør det vanskelig å varsle til styreleder kan varselet rettes til varslingsutvalget. Kontrollkomiteen kan kontaktes relatert økonomiske forhold».

**3.3 Sosiale medier**

Endre fra «NBfU er representert på Facebook og Instagram. Daglig leder og de sentralstyret utpeker har tilgang til disse, og publiserer og koordinerer seg imellom når det er behov for justeringer» til «Daglig leder, organisasjonsrådgiver og tillitsvalgte sentralstyret utpeker kan ha tilgang til disse. Ansvarlige publiserer og koordinerer seg imellom når det er behov for justeringer. Alle som har tilgang til NBfUs sosiale medier skal gjøre seg kjent med gjeldende retningslinjer for kommunikasjon».

Vedtak: Styreinstruksen ble vedtatt med fire endringer. Silje Solvang redigerer og legger ny versjon i Dropbox.

### Etiske retningslinjer

Henning Knudsen orienterer om de etiske retningslinjene, og sentralstyremedlemmene som ikke allerede har underskrevet dem, får de tilsendt for underskriving.

### Personalpolitiske retningslinjer

Henning Knudsen orienterer om de personalpolitiske retningslinjene. Det ble ikke foreslått noen endringsforslag eller spørsmål.

### Varslingsplakat

Henning Knudsen orienterer om varslingsplakaten. Det ble en diskusjon rundt avsnittet «Du kan varsle om noe som du har opplevd selv, har skjedd med andre, du har blitt fortalt eller du har sett, som du mener ikke er greit eller er ulovlig. Du kan si ifra om det er noe du tenker er veldig alvorlig eller egentlig ikke er så farlig, men likevel ikke helt greit. Ingenting er for lite eller for stort».

Styret er enige om at dette avsnittet må kortes ned og konkretiseres.

**Vedtak**: Stephen Jørstad, Henning Knudsen og William Skauen kommer tilbake til neste sentralstyremøte med et mer kortfattet og konkretisert avsnitt.

## SAK 075/23 Trygghetsgruppa

Fra 1. januar 2023 sitter følgende personer i trygghetsgruppa:

Koordinator: Eivind Knudsen

Medlem: Jørgen Støttum

Medlem: Tonje Marie Tørnby

Medlem: Arild Røland

Medlem: Helle Schwer

Medlem: Melissa Amundsen Schulte

Vår koordinator, Eivind Knudsen har varslet at han dessverre ikke har mulighet til å ta gjenvalg i Trygghetsgruppen. Vi må derfor starte en prosess med å finne en ny koordinator. Styret lagde en liste over mulige kandidater til ny koordinator, og vil også forhøre seg med Trygghetsgruppa om mulige forslag.

Alle representantene utenom Arild er på valg,

**Vedtak**: Silje Solvang sender forespørsel til Trygghetsgruppa om forslag for eventuelle kandidater til koordinatorrollen, sender forespørsel til trygghetsgruppa om de ønsker å ta gjenvalg og sender forespørsel til aktuelle kandidater til rollen som trygghetsgruppekoordinator.

### Trygghetsgruppa sin funksjon og mandat

Styret går gjennom mandatet til Trygghetsgruppa, slik at det er kjent for alle sentralstyremedlemmer.

**Vedtak:** Saken tas til orientering.

### A) Tilbud om kurs og kompetanseheving av medlemmer i trygghetsgruppa

Styret ønsker å høre med trygghetsgruppa om det er ønskelig å få tilbud om å ta spesifikke kurs for kompetanseheving.

**Vedtak**: Styret sender en henvendelse til Trygghetsgruppa som skal sitte perioden 2024 om det er spesifikke temaer de ønsker kursing i og finner aktuelle kursholdere etter ønsket tema.

### B) Avviksrapport

Stephen orienterte om et ønske om at trygghetsgruppeansvarlig på arrangementer sender en orientering til daglig leder på avvik som har oppstått under sentrale og regionale arrangementer. Dette kan være alt fra store til små avvik, som at det ikke var tilgjengelig HC rom for de som hadde behov for det, til at noen sammenslåinger i romfordelingen var uheldig. Disse avvikene er ønsket at kontoret lagrer slik at avvik blir tatt hånd om til fremtidige arrangementer.

Styret enes om at det er viktig at avvik blir tatt hånd om, men at det i dag er en god praksis rundt dette på arrangementene. Prosjektgruppene til arrangementer har før, under og etter arrangementer god dialog med trygghetsgruppa og ser sammen på avvik. Disse avvikene blir tatt opp i evalueringen av arrangementet i ettertid og tatt hånd om til neste arrangement.

Styret ser det derfor at dagens praksis ivaretar avvik på en god måte og at det derfor ikke er behov for å skrive avviksrapport.

Vedtak: Dagens praksis med løpende dialog med trygghetsgruppeansvarlig før, under og etter arrangementer fortsetter som før. Avvik på arrangementer blir løpende tatt hånd om og blir tatt med i evalueringen av arrangementene.

## SAK 076/23 Orienteringer

### Landsstyret til Norges Blindeforbund

Silje orienterer fra Landsstyret til Norges Blindeforbund 02.-04. juni som ble avholdt Hurdal syn- og mestringssenter. På dette landsstyremøtet ble det blant annet gitt en bred orientering om årsregnskapet til Norges Blindeforbund, budsjettrevisjon, retningslinjer for konflikthåndtering og avtale mellom Norges Blindeforbund sentralt og fylkeslagene.

**Vedtak:** Saken blir tatt til orientering.

### Opplæring og foredrag for Idrettsforbundets olympiske akademi

Silje orienterer. Den 13. august deltok Silje sammen med rådgiver idrett Adrian Lindgren på Norges Idrettsforbunds olympiske akademi. De fikk mulighet til å holde foredrag om idrett og fysisk aktivitet tilrettelagt for en mangfoldig deltagelse, samt mulighet til å vise frem goalball og andre aktiviteter.

Det ble en innholdsrik dag, med svært engasjerte deltagere som kom fra hele landet.

**Vedtak:** Styret takker Norges Idrettsforbund og Adrian Lindgren, rådgiver idrett i Blindeforbundet for at NBfU fikk bli representert på olympisk akademi 2023.

### Panelsamtale på Arendalsuka

Silje deltok på vegne av NBfU på en panelsamtale under Arendalsuka om «blind rekruttering» arrangert av likestillings- og diskrimineringsombudet. Her fikk vi tatt opp temaer som er viktig for bedre inkludering i rekrutteringsprosessen i arbeidslivet, og vist oss på en arena vi ikke har gjort før.

**Vedtak:** Styret tar saken til orientering.

### Workshop med Nasjonal behandlingstjeneste for sansetap og psykisk helse

Silje orienterer. Den 13. juni deltok fem synshemmede ungdommer på workshop sammen med nasjonal behandlingstjeneste for sansetap og psykisk helse. Her fikk deltagerne gitt innspill på kommende kurs som skal avholdes for unge synshemmede om temaer innenfor psykisk helse. De fikk også gi innspill på en artikkel som skal skrives.

**Vedtak:** Styret takker deltagerne som deltok på workshopen, samt nasjonal behandlingstjeneste for sansetap og psykisk helse for et svært godt samarbeid. Styret gleder seg til å se hva det blir ut av de kommende kursene.

### Statped sin brukerkonferanse

Silje orienterer. Onsdag 8. november arrangerer Statped sin årlige brukerkonferanse. Silje er med i arbeidsgruppa på vegne av NBfU. Årets tema for brukerkonferansen er fullføring av videregående skole og vurdering i fag. Det skal blant annet være en ungdoms-samtale hvor ungdom med ulike funksjonsnedsettelser forteller om sine erfaringer med fullføring og vurdering.

**Vedtak:** Styret gleder seg til brukerkonferansen og tar saken til orientering.

### Panelsamtaler med Utdanningsdirektoratet

Maren orienterer. Silje og Maren skal i løpet av høsten 2023 delta på fire konferanser i regi av Utdanningsdirektoratet hvor de skal delta i panelsamtaler om den nye fullføringsreformen. Konferansene foregår i Stavanger, Gardemoen, Bodø og i Oslo.

**Vedtak**: Saken tas til orientering.

## SAK 077/23 Kontoret rundt

Daglig leder, Stephen Jørstad, orienterer om drift og arbeid på kontoret. Stephen tok 1. august over som daglig leder av NBfU, hvor han hadde to uker opplæring med tidligere daglig leder og to uker overlapp. 1. oktober starter det en ny organisasjonsrådgiver, noe vi alle ser veldig frem til.

Stephen valgte å ansette to personer i vikariater for en måned, henholdsvis (80% og 20%), før ny organisasjonsrådgiver skulle komme på plass 1. oktober.

Et enstemmig Sentralstyret mener det her var uheldig at daglig leder ikke konsulterte styret i forkant av avgjørelsen, og at styret heller ikke ble orientert før ansettelsene var gjort. Det påpekes at de utestående oppgavene kunne blitt gjort av Sentralstyret, og at det var interne ressurser til dette.

Styret og kontoret blir enige om å bedre kommunikasjonsprosessen til en eventuell neste gang en slik avgjørelse skal bli tatt. Styret ber om å bli konsultert ved senere ansettelser, selv om det er enighet om at daglig leder har endelig ansettelsesmyndighet.

Stephen tok videre en orientering på hva kontoret har gjort den siste tiden. I tillegg til vanlige kontoroppgaver som regnskap og annet forefallende arbeid har det blitt satt fokus på å opprette bedriftskontoer for å få på plass flere muligheter for å motta fakturaer, slik at styremedlemmer sentralt og regionalt slipper å legge ut for store summer for hotell, mat, reise og annet. Det holdes også på med å lage et skjema på NBfUs nettside, slik at det blir lettere å sende inn refusjoner og billag. Det er også blitt sendt inn søknader til å motta Funkis voksenopplæringsmidler for 2023, søknader for driftstøtte av Bufdir og momskompensasjon.

**Vedtak**: Saken tas til orientering, med styrets ovenstående merknad om ansettelsesprosesser.

## SAK 078/23 Kunstprosjekt

Silje Solvang orienterer. 19. – 20. august ble det avholdt en fysisk workshop i Oslo for å sette de siste rammene og fremdriften for prosjektet. Prosjektgruppa diskuterte ulike kunstneriske muligheter for utstillingen, universell utforming av utstillingen og samarbeidspartnere.

**Vedtak**: Styret tar saken til orientering og ser frem til den videre fremdriften til ferdig resultat.

## SAK 079/23 Kommunikasjon

Silje Solvang og Maren Gjærde Tryggestad orienterer. På instagram har vi nå 2 457 følgere, 1 700 som liker Facebook-siden og 1800 som følger Facebook-siden vår.

Styret diskuterte muligheter innenfor kommunikasjon og sosiale medier den neste perioden.

**Vedtak**: Stryret tar saken til orientering.

## SAK 080/23 Økonomi

Vi har nå mottatt første runde av driftstøtte fra Norges Blindeforbund på 700 000kr, og vil få det resterende beløpet på konto i uke 40. Ellers er det søkt om momskompensasjon og driftstøtte av Bufdir for 2024.

**Vedtak**: Styret tar saken til orientering.

### Økonomikurs for tillitsvalgte

Styret ønsker å høre med regionstyrene om det er ønskelig med økonomikurs for økonomiansvarlige og eventuelle andre i regionstyrene.

Forslag til tema for kurs kan være:

* + - * Hvordan sette opp budsjett?
      * Hvordan lage skyggeregnskap?
      * Hvordan lage resultatrapport?
      * Hvordan orientere regionstyret om regionens økonomi?
      * Hvordan orientere årsmøtet om økonomi?
      * Hvordan sette opp et prosjektbudsjett?

**Vedtak**: Økonomiansvarlig Silje Madelen Ingvaldsen og daglig leder Stephen Jørstad sjekker interessen for slike kurs hos regionene. Saken tas for øvrig til orientering.

## SAK 081/23 Økonomireglement og retningslinjer i sentralleddet

Per i dag har vi ikke et økonomireglement eller retningslinjer i sentralleddet annet enn at det står noe om håndtering av økonomi i personalhåndboka. Det er ønskelig å lage et slik reglement og retningslinjer.

Vedtak: Daglig leder Stephen Jørstad lager et forslag på økonomireglement og retningslinjer

## SAK 082/23 Budsjett 2024

Styret går gjennom budsjettet med vedtatte endringer fra Landsmøte.

I 2024 budsjetteres det med et underskudd på 993 000 kr. Styret og kontoret skal jobbe hardt for å øke inntektene og minske kostnadene den kommende perioden, slik at underskuddet ikke blir så høst som forutsett.

**Vedtak**: Saken tas til orientering

## SAK 083/23 Prosjekt og samarbeid

Styret gjennomgår eksisterende prosjekter og samarbeid for perioden

### Samarbeid med Den Norske Turistforeinga (DNT)

Silje orienterer. NBfU er representert i referansegruppene «Tilgjengelige turisthytter» og «Tilgjengelige turløyper» som har møter jevnlig for å gjøre stier og hytter mer tilgjengelig for alle, uansett funksjonsevne. Silje fortsetter å representere NBfU i disse samarbeidene.

### Samarbeid med Norges dykkerforbund

Silje orienterer. Norges dykkerforbund ønsker å starte opp paralag flere steder i Norge. Silje, William og Henning fortsetter å representere NBfU i dette samarbeidet.

### Samarbeid med Norges orienteringsforbund

Silje orienterer. Norges orienteringsforbund har startet opp et prosjekt for å få flere synshemmede til å begynne med orientering. De har laget taktile kart og ønsker å lage paralag flere steder i Norge. De tar kontakt med oss når de ønsker innspill.

### Samarbeid med treningskjeden friskis og svettis

Silje orienterer. Friskis og Svettis har startet opp et prosjekt kalt «sterkere med friskis». Dette er et prosjekt som går ut året 2024 for å få flere med funksjosnnedsettelser til å mestre styrketrening. NBfU har jobbet med å rekruttere synshemmede til Sterkere-timene som avholdes i Bærum, Lillehammer, Oslo og i Fredrikstad.

**Vedtak**: Saken tas til orientering.

## SAK 084/23 Interessepolitisk arbeid

Styret diskuterer hvordan det politiske arbeidet skal legges opp den kommende perioden. Styret enes i at å lage prosjektgrupper ut ifra pågående prosjekter vi oppretter og får, har gitt svært gode resultater den foregående perioden og ønsker dermed å fortsette med det.

Redd Barna har sendt oss en forespørsel om muligheten for å holde kurs for deres ansatte om hvordan deres workshops, seminarer og kurs kan bli tilgjengelig for en enda bredere målgruppe. Dette er ønsket gjennomført i uke 48. Silje, Knut og Henning følger opp forespørselen.

Styret ønsker en satsning på å bedre forutsetningene for synshemmede til å komme inn på og lykkes et år på folkehøgskole. Silje, Maren og Knut tar ansvar for å lage en strategi på hvordan dette kan jobbes med den kommende perioden.

Styret vil diskutere interessepolitisk arbeid i perioden bredere på neste styremøte.

**Vedtak**: Styret fortsetter som i forrige periode, og lager ad-hoc-prosjektgrupper ut ifra hvilke forespørsler vi får.

Silje Solvang, Knut Sørskår og Henning Knudsen følger opp forespørselen fra Redd Barna.

Silje Solvang, Maren Gjærde Tryggestad og Knut Sørskår lager en strategi på hvordan vi kan jobbe interessepolitisk med tilgjengeliggjøring av folkehøgskoler for alle.

## SAK 085/23 Internasjonalt arbeid(O)

Casper Rønning og Abelone Morkemo som representerer NBfU og Blindeforbundet i Europeisk ungdomsråd skal på en ungdomskonferanse i Helsinki 6. – 8. oktober 2023. Temaene for møtet er arbeidsliv, utdanning og fordommer på samfunnsnivå.

**Vedtak**: Styret ser frem til å høre om turen og workshopen, og ønsker dem god tur! Saken tas til orientering. Styret retter en stor takk til Norges Blindeforbund som dekker kostnadene ved denne reisen.

## SAK 086/23 Regionene rundt

Regionskontaktene orienterer om arbeidet som foregår i regionen de er kontakt for.

### Region HedOpp

Region Hedopp planlegger julebord i samarbeid med region nord i desember. Ellers jobbes det videre med å få flere aktive medlemmer i regionen.

### Region Midt-Norge

Region midt har den siste tiden satt søkelys på å bidra til å gjøre festivaler tilgjengelige for synshemmede. Styret inviterte tilgjengelighetsansvarlig på Steinkjærfestivalen til sist styremøte, samt sendte en e-post til ansvarlige for festivalen om hva som vil gjøre at festivalen vil bli mer tilgjengelig. Region midt arrangerer også matkurs i helgen i samarbeid med region nord. Det er planlagt for julebord 8. – 10. desember 2023 hvor goalball og escape-room er planlagte aktiviteter. I uke 5 er det planlagt for sex og samlivskurs, samt fortsette med jevnlige goalballtreninger i samarbeid med Nyborg IL.

### Region Nord

Region Nord arrangerte Blindmila i Tromsø 17. – 19. juni. Her inviterte de deltagere fra alle regionene til å delta. De bodde i campinghytter, deltok på Midnight sun maraton, gikk turer og hadde en skikkelig fin og opplevelsesrik helg. Fremover planlegger de for blant annet julebord i desember.

### Region Sør

Region sør blir invitert av de andre regionene på deres aktiviteter, noe som settes svært stor pris på. De samarbeidet blant annet med region øst om å arrangere friluftstur til Geilo i sommer, og vil bli invitert av region vest på julebord i desember.

### Region Vest

Region vest har i samarbeid med region øst arrangert tur til Gøteborg i august. De planlegger for dagsarrangement i Bergen med skøyter og pizza i slutten av oktober i tillegg til julebord på Voss.

### Region Øst

Region øst har arrangert to kajakkurs i samarbeid med Oslo kajakklubb, hvor det ene arrangementet ble et helgearrangement finansiert av LNU Mangfold og inkludering hvor deltagerne bodde på Scandic Sjølyst. De har også arrangert en friluftslivstur til Geilo i juli, hatt tur til Drammensbadet med pizza, dagsarrangement med skyting i samarbeid med Vestre Bærums salongskytterlag i tillegg til Gøteborg-turen i samarbeid med region vest og sør. Videre planlegger de for julebord 1. – 3. desember på Hurdal syn- og mestringssenter.

**Vedtak**: Sentralstyret retter en stor takk til alle regionene som hver dag arbeider for lokal medlemsaktivitet og interessepolitikk. Saken tas til orientering.

## SAK 087/23 Evaluering av Landsmøte 2023

Arbeidsgruppa, bestående av Henning, Silje og William, orienterer.

Styret går igjennom evalueringsskjema, som viser at deltagere i sin helhet er godt fornøyde med arrangementet, med unntak av at servicen fra de ansatte på hotellet var svært dårlig. Dette med tanke på at de hadde blandet i romlisten, gav ut rom som allerede var booket og var trege i matserveringen. Ellers viser evalueringen at selve Landsmøtet fungerte svært godt, og at deltagerne var fornøyde med ledsagerne gjennom helgen, reisen og hvordan landsmøtet ble gjennomført.

**Vedtak**: Styret takker alle bidragsytere til Landsmøtet og tar saken til orientering.

## SAK 088/23 Oppfølging av Landsmøte 2023

### Resolusjoner

Styret går igjennom vedtatte resolusjoner fra landsmøtet 2023.

### Resolusjon 1 Vipps er alltid det enkleste

Resolusjonen gikk ut på at sentralleddet skulle se på muligheten for å tilby Vippsbetaling til å betale egenandeler.

**Vedtak**: Sentralstyret ber administrasjonen sjekke opp om dette er gjennomførbart.

### Resolusjon 2: Vi krever en tilgjengeliggjøring av all pensumlitteratur

Resolusjonen dreide omhandlet at vi ber om at det utvikles en tjeneste som gjør at også artikler og annet undervisningsmateriell blir tilrettelagt og produsert på en måte som gjør det fullt ut tilgjengelig for studenter med synsnedsettelse. Dette innebærer at visuell informasjon i artiklene (eksempelvis grafer, figurer og andre grafiske elementer) må tilrettelegges, og

artiklene må følge en struktur som gjør det mulig med effektiv og intuitiv navigering. Det må

også være en forutsigbarhet i bestillings- og produksjonssystemet, som sikrer at levering av

all pensumlitteratur skjer i egnet format til riktig tid.

**Vedtak**: Resolusjonen blir sendt til Norsk lyd- og blindeskriftsbibliotek, HK-DIR, NLBs fagråd.

### Resolusjon 3: Kommunikasjonskurs

Resolusjonen omhandlet ønske om at NBfU skal søke eksterne midler for å

avholde et helgekurs i kommunikasjon og formidling. Målet for dette kurset er å øke den

enkeltes kompetanse rundt dette temaet.

**Vedtak**: Sentralleddet ser på muligheten for å ha medvirkning- og kommunikasjon som tema på NBfU konferansen 2024.

### Resolusjon 5: Vi krever at internasjonale filmer synstolkes!

Resolusjonen gikk ut på at sentralstyret i NBfU skal jobbe med at flere produsenter synstolker internasjonale filmer.

**Vedtak**: Sentralstyret ønsker å jobbe med interessepolitisk den kommende perioden.

### Resolusjon 6: Prioriter synshemmede!

Resolusjonen gikk ut på et ønske om at vi skal prioritere synshemmede på sentrale arrangementer.

**Vedtak**: Styret ber administrasjonen forhøre seg med Bufdir om praksisen ved å prioritere synshemmede ved arrangementer vil stride med retningslinjene.

### Resolusjon 7: Vi er klare for en regnskapsrevolusjon

Resolusjonen omhandler et ønske om å se på muligheten for å få en rimeligere løsning for å gjennomføre regnskap.

**Vedtak**: Styret ber administrasjonen se på muligheten for et rimeligere alternativ.

### Resolusjon 8: NBF, ta vår hånd og ledsag oss inn i fremtiden

Resolusjonen omhandlet et ønske om å ansette en interessepolitisk rådgiver innenfor IKT i Blindeforbundet.

**Vedtak**: Resolusjonen sendes til Norges Blindeforbunds Landsmøte 2023

### Resolusjon 9: Folkehøgskole, et år som forandrer livet

Resolusjonen omhandlet et ønske om at NBfU setter folkehøgskole på den interessepolitiske agendaen den kommende perioden, slik at drømmen om et år på folkehøgskole kan bli tilgjengelig for flere.

**Vedtak**: Styret sender en resolusjon til Norges Blindeforbunds landsmøte, Unge funksjonshemmedes generalforsamling og jobber med det interessepolitisk den kommende perioden. Styret vil også ta kontakt med kunnskapsminister Tonje Brenna for å diskutere problemstillingen.

### Kontrollkomite

Landsmøtet vedtok i år mandatet for kontrollkomiteen. Det er ønskelig med et oppstartsmøte for å avklare forventinger for perioden.

**Vedtak**: Silje Solvang sender en henvendelse til kontrollkomiteen for å avtale tidspunkt for et digitalt oppstartsmøte. William Skauen lager i samarbeid med Stephen Jørstad e-postliste.

### Prosess for varsler i Norges Blindeforbunds ungdom

Prosess for varsler i Norges Blindeforbunds Ungdom ble vedtatt på Landsmøtet.

Vedtak: William Skauen og Henning Knudsen gjør endringene Landsmøtet vedtok. Kontoret legger ferdig dokument ut på nettsiden.

# SAK 089 Økte driftsmidler

Landsmøtet stilte seg bak Sentralstyrets innstilling:

1. Landsmøtet gir sentralstyret mandat til å begynne å iverksette endringer som ikke krever

vedtektsendringer frem til neste landsmøte.

2. Landsmøtet ber Sentralstyret utrede muligheten for å innta en hjemmel i vedtektene for å gi regionene muligheten til å opprette lokallag, enten på bakgrunn av geografi eller interesse,

og fremme endringsforslag til landsmøtet 2024.

3. Landsmøtet ber Sentralstyret foreslå endringer i samarbeidsavtalen mellom sentralleddet og regionene, slik at den passer bedre med kravene fra Bufdir. Denne avtalen sendes til

regionene på høring før den eventuelt underskrives av regionslederne.

I tillegg ønsker sentralstyret og ta opp Bufdirs kriterier på Unge funksjonshemmedes generalforsamling, slik at forhåpentligvis flere organisasjoner kan jobbe for å endre noen av retningslinjene til Bufdir som gjør at vi taper store inntekter i driftsmidler.

**Vedtak**: William Skauen, Henning Knudsen og daglig leder Stephen Jørstad jobber med saken og foreslår grep på starten av 2024.

# SAK 090/23 Evaluering av Tillitsvalgtskonferansen

**Maren orienterer. Tillitsvalgtskonferansen ble avholdt 28. – 30. april. Temaer som hvordan arrangere trygge arrangementer, økonomihåndtering, personvernregler, styrets ansvar, økonomihåndtering, medlemsrekruttering og diskusjon rundt prinsipprogram ble tatt opp. Styret gjennomgår evalueringen fra helgen, og tar til seg kommentarer og innspill. Det kom blant annet innspill på at de tillitsvalgte ønsket mer kunnskapspåfyll rundt søknadsskriving og opprettelse av Google Forms-skjemaer.**

**Vedtak: Styret takker prosjektgruppa for å ha arrangert et solid arrangement, og tar saken til orientering.**

# SAK 091/23 Evaluering av kulturarrangement

Silje og Henning orienterer. Arrangementet ble avholdt på Hurdal syn- og mestringssenter 19. – 21. mai. Arrangementet hadde omkring 50 deltagere, samt 4 fellesledsagere. Kurset ble finansiert av LNU Kultur. På arrangementet fikk deltagerne kursing i sang, dans, teater, gitar og/eller piano, både individuelt og i grupper. På kurset hadde vi både eksterne og interne kursholdere innenfor de nevnte kategoriene, noe som gikk veldig fint. Evalueringen fra arrangementet viser at deltagerne er svært fornøyde med kurset, og ønsker flere lignende kurs i fremtiden.

**Vedtak**: Styret takker prosjektgruppa for et godt planlagt og gjennomført arrangement.

## SAK 092/23 Klatrekurs 2023

Casper og Maren orienterer. Klatrekurset avholdes 29. september – 1. oktober i Trondheim. Det var 22 deltagere og fire ledsagere. Det meste av organiseringen til kurset er på plass, med noe usikkerhet rundt hvor mange klatreinstruktører vi får på lørdagen. På fredagen er programmet å låne fylkeslagskontoret til Norges Blindeforbund Trøndelag sør for å spise pizza og ha sosialt samvær. På lørdagen er planen å dele gruppa, slik at en gruppe buldrer og den andre gruppen klatrer. På søndagen skal en gruppe i Høyt og Lavt, mens den andre gruppen tar topptau-kurs. Kurset er finansiert av LNU Aktivitetsstøtta.

**Vedtak**: Styret gleder seg til klatrekurs, og tar saken til orientering.

## 

## SAK 093/23 Goalballturnering 2023

Silje og Henning orienterer om arbeidet med goalballturneringen som avholdes 10. – 12. november i Oslo. Vi har booket rom på Thon Hotel Gyldenløve og skal ha selve turneringen på Vulkan idrettshall. Det er laget utkast til invitasjon, og programmet vil bestå av teknikktreninger, turnering og andre aktiviteter.

**Vedtak:** Styret gleder seg til goalballturnering og saken tas til orientering.

## SAK 094/23 NBfU-konferansen 2024

**Styret diskuterte mulig tema for NBfU konferansen 2024. Vi har fått en forespørsel fra Redd Barna om muligheten for at de kan komme til oss for å holde en workshop relatert til medvirkning på arenaer som er viktig for målgruppen. Dette sett i lys av resolusjonen «Kommunikasjonskurs» ønsker styret at temaet for NBfU-konferansen skal være medvirkning og kommunikasjon. Tentativ dato for konferansen blir 19. – 21. januar, og det planlegges for å søke midler fra LNU Aktivitetsstøtta.**

**Vedtak:** Silje Solvang, Maren Gjærde Tryggestad og Casper Rønning blir prosjektgruppa til kurset, og har ansvar for å søke ekstern finansiering.

## SAK 095/23 Spark VM 2024

Styret ønsker, tradisjonen tro, å arrangere spark-VM aktivitetshelg i Hurdal også i 2024. Vi har en tentativ bestilling på Hurdal syn- og mestringssenter 9. – 11. februar. Prosjektgruppa består av Knut, William og Ingvild.

**Vedtak:** Styret gleder seg til spark vm, og tar saken til orientering.

## SAK 096/23 Tillitsvalgtskonferansen 2024

Styret ønsker å gjenta årets suksess ved å bo på Thon Hotel Gyldenløve og låne Oslo fylkeslag sine lokaler til å avholde selve konferansen. Prosjektgruppa består av Silje Madelen Ingvaldsen, Knut Sørskår og Maren Gjærde Tryggestad.

**Vedtak:** Styret gleder seg til neste års tillitsvalgtskonferanse, og tar saken til orientering.

## SAK 097/23 Landsmøte 2024

Landsmøtet 2024 avholdes 6. – 8. september på Hurdal syn- og mestringssenter. Her er det bestilt 35 rom og landstyresalen.

**Vedtak:** Prosjektgruppa til Landsmøte består av Silje Madelen Ingvaldsen, Henning Knudsen og William Skauen.

## SAK 098/23 Høstarrangement 2024

Styret diskuterte mulige temaer for høstkurs 2024, hvor blant annet friluftsliv, dykking, svømming og ekstremsportkurs kom opp som mulige aktiviteter.

**Vedtak:** Styret ønsker å se på støtteordninger som finnes, og finne ut hvilket av disse type kursene som passer best til søknadskriteriene og retningslinjene til mulige støtteordninger.

## SAK 099/23 Goalball 2024(V)

Maren og Silje orienterer. Vi ønsker å holde en goalballturnering sammen med BSI (Idrettslaget for det danske Blindeforbund), slik vi hadde i 2022. BSI kommer til Hurdal 19. – 22. september.

**Vedtak:** Knut Sørskår og Casper Rønning velges som prosjektgruppe, og får mulighet til å supplere seg med en til ved behov.

## SAK 100/23 Trygg ambassadør

LNU skal snart arrangere sitt årlige «trygg ambassadør» kurs 19. oktober. Silje har allerede tatt trygg-kurset, i tillegg til Christian Thon, Ingvild Bye og Anna Eggen Skarbøvik.

**Vedtak:** Silje Solvang legger ut en post i tillitsvalgtsgruppa på Facebook der det forespørres om flere tillitsvalgte ønsker å ta kurset.

## SAK 101/23 Datoplan 2023/2024(V)

Klatrekurs 29. september – 1. oktober

Digitalt styremøte 19. oktober kl 18:00

Goalballturnering 10. – 12. november

Fysisk sentralstyremøte 5. – 7. januar

NBfU konferanse 19. – 21. januar

Spark VM 9. – 11. februar

Fysisk sentralstyremøte: 19. – 21. april

Tillitsvalgtskonferanse 3. – 5. mai

Fysisk sentralstyremøte 2. – 4. august

Landsmøtet: 6. – 8. september

Goalball 20. – 22. september

Fysisk sentralstyremøte 27. – 29. september

**Vedtak:** Datoplanen tas til orientering.

## SAK 102/23 Prosjektstruktur og årshjul

Stephen orienterer. En hel del muligheter som ikke blir brukt med tilgang til støtteordninger som vi kunne fått mye igjen for. Jobber med dette gjennom 2024, har vi mulighet til å lage en god struktur på større prosjekter.

Vedta et årshjul der det ligger elementer for å sikre at det organisasjonen tar beslutninger om retning. Brukermedvirkning, begynner å samspille de brukerinnspillene vi gir, og begynner å liste de opp. Vil være en bonus for å vise til.

Struktur vi jobber med i 2024, og en fornuftig måte å operere på.

Langsiktighet, informasjonsgrunnlag til prosjekter som starter opp og god tid til å koorigere prosjekter.

## SAK 103/23 ROS-Analyse

Risiko- og sårbarhetsanalyse. Vanlig verktøy å bruke i helheten av en organisasjon, men også hvis man har store arrangementer og prosjekter der man har mange delelementer og ting begynner å bli komplisert. Grunnleggende elementet er hvilke risiko og sårbarheter er det mulig at organisasjonen harm, hva er sannsyneligheten for at denne forekommer, hva er potensielle tiltak eller løsninger og vedtak.

Det vil være tilfeller der sekretariatet får en annen oppfatning av hvor risiko og sårbarhet står i over hver tid.

Verktøy hvor vi får informasjon om hvilke risiko og sårbarhet vi har i hverdagen.

Enig at det bør være sånn

Nyttig verktøy for at sekretariatet kan si ifra om bekymringer

Hvis det oppdages noe, må det prøves å finne løsninger.

Eventuelt får avdekket og påpekt noe av en uheldig karakter.

Styret er generelt positive til en ROS analyse.

## SAK 104/23 Sentralt styringsdokument

Stephen Orienterer. Samle trådene fra styringsdokumentene vi har til en stor håndbok der vi kan dobbeltsjekke og ettergå at ting ikke er overlappende. Spesielt med tanke på ansvarsfordeling og roller og oppgaver.

## SAK 105/23 Økonomireglement

Stephen Orienterer

# SAK 106/23 Aktivt 2024

NBfU skal i tradisjonen tro ha en dobbeltside i Blindeforbundets Aktivt 2024 blad. Dette er et aktivitetsblad hvor aktivitetene til Blindeforbundet frontes.

**Vedtak**: Silje Solvang og Maren Gjærde Tryggestad lager utkast til brosjyresidene.